
YELOD 31" 


O Volapükaflens valöpo! 


Pösod su magod donik sümom ad el ‚Santa Claus’, vo-li? Ye 
jenöfo binom calasvist Rusänik oma ko nem: hibäldan: Flod 
(ü „Ded Moroz’, ü „Qeg Mopo?’, ü ,„Qbab Mopos+’). Ma ceds pänaz 
nas, hibäldan: Flod < futogolom nifüpo ko sak labü legivots ciles u 
vabom su nif in slifavab, foi kel jevods pefimädons. Kanom lenla- 
bön klotemi redik u blöviki. Labom jiyufani ä posdauti: Jinifavie= 
tanil (ü ,CHerypoyka’, ü ,CHbrypoyka’), jikel ba no pemagof dono 
(do ma pöpamärs kanof binön nifapup elifiköl). Tapladü Santa 
Claus’, belegivom cilis no pötü kritid, ab ün del balid yanula. Too 
bofikans jinoms binön lanan bal, kel bitom difiko ma kösömots 
läna alik. Atna oblinomös valikanes sauni, livüpi e läbi! Pötü kritid 
e nulayel vipom oles ed olsikanes gudikünosi valik redakan: 


paruk VETE 


NÜM: 12 2021 DEKUL PADS: 113 jü 120. 

SAP ROAGA (2). 


Tiäd rigik konotila fa ,Frank Roger’ pelautöla binon ,The Oracle’. 
Ini Volapük petraduton fa ,Hermann Philipps’. 
m? 


„KĶüpälolöd!”, el Simon äpovokom ome. „Primos ad reinön, 
e veg donio binon-la slifabik e mu riskädik.” 


El Martin no ägespikom, e sunädo no plu älogädom. 


„Spelob, das riskom nosi fopiko pö nexän”, el Gerald äsagom ko 
kud küpovik. „Älogotom vemo skaniko, ed atos te, bi epelom moni 
mödik e no egetom gespiki, kel epliton omi. Ab ga binom soik. 
Spelob, das okömom lü vilag sefiko e sauniko.” 


Rein nu ädosturon ai vemikumo. Mens bofik äjeloms okis dis 
klifaseäd, ed ästebedoms, jüs reinam vemikün öpasetom. Ven lefogs 
änepubons, e sol dönu äsüikon, älüvoms jelöpi okas. 


„Benö!” el Simon äsagom, ,„cedob, das no plu kanobs dunön seiz 
mikosi is. Egetobs utosi, demü kelos ikömobs isio, do nog mutobs 
betikön staböfiko atosi.” 

| kad 


„Gegolobsös, büä dagikos!” el Gerald ämobom. 


Lätikna älülogoms roagi, e täno äprimoms nexäni. Donioveg 
dido äbinon levemo slifabik e riskädik, äsä iniludoms. Ädulos 
lunüpo, jüs ärivoms fino vilagi. Ägoloms sunädo lü lotidöp, ed us 
äkonstatoms, das el Martin no äkomom. Nek ilogon omi — ni pö 
„bar’ ni votaseimo. Atos äbinon bümal badik. 


„Ba mijenot edrefon omi, ven erönom donio ve luveg in rein 
dosturöl”, el Gerald äsagom. ,„Sevol ga, vio bitom, ven fäkädikom.” 


Pos bespik brefüpik änunoms polde nepubi flenas oksik, e pos 
brefüp sukatrup pälesedon. Töbo pos düp bal äsagoy omes, das fun 
ela Martin pituvon. Äjinos, das dido ädeadom sekü nexän lukünik in 
sturarein. 


Els Simon e Gerald ämutoms golön lü malädanöp nelaidüpik 
vilaga ad dientifükön funi, e lü poldöp ad bejäfön guvadinis. Äbi- 
noms ön stad lejeka, äsludoms ad moädön fidedi e ad golön lü ,bar’ 
lotidöpa. Äspeloms, das us ökanoms-la suemön utosi, kel ijenon. 
Äseadoms us seiliko, ed ästebedoms vobedi viskina. 

„Mifät kion!” el Gerald ähagom pos timil, du änüslugom drinoz 
dili viskinapora telid oka. „Lio kanobs-li sagön atosi röletanes loz 
mäno?” 
„Mobob, das dunobs atosi ogödo. Obo, anu no fägoböv ad dunön 
telefonotis et. Zuo neodoy täläkti kleilik pro somikos.” 


„Si! atos binosöv säkäd”, el Gerald äbaicedom. Äfidrinom väreti 
okik viskina, ed äbonedom nog votiki. 


„Emeditob”, el Simon äsagom drinedi oka slürfölo. „Roag bo 
egideton. El Martin fopiko emojedom valikosi, keli älabom, e fino 
älabom namis vagik. Atos kurato äbinons vöds ona, vo-li?” 


„O ,Simon’!, lio nog kanol-li fövon osi? Bal flenas gudikün 
obsik ebo edeadom, ab ol te tikol dö utos, keli roag maleditik 
esagon.” 


„Ab atos ga binon, demü kel ekömobs isio. E jenöfot, das vöds 
roaga klülädons baibinön ön jenet ela Martin, sinifon, das sötobs...” 
„Ag! seilö!, o ,Simon’!”?” el Gerald äropom sagi omik. „Leno 
vilob lilön nog vödi bal dö roag et.” 


„Dälolös obe, begö! o ,Gerald’! Nü roag bo ägideton ön jenet ela 
Martin’, sötobs vestigön, va kanon-la leigo gidetön ön jenets obsik. 
Benö! memob gespiki, keli ol ägetol ...” 

„Vilob lilön nosi plu dö atos, o ,Simon’!, sülö!” Vög ela ,Gerald’ 
ävedon ai laodikum ä riskädikum. 


„Gö! o ,Gerald’! No ätävobs so fagiko ed ätöbidobs so vemo, ad 
klemön valikosi nu, igo toä mijenot dredabik ätefon obis. Benö! 
roag...” 


El Gerald äperom okreigi okik ed ävilom stürön oki sui el Simon, 
äbinolö tu favik dö gespikot at e nefägik ad sufädön vätälis mödikum 
dö sap roaga. Ye vut levemik e mödot viskina in stomäg vagik 
äklülädons binön koboyumot badik. Ad läb ela Simon, el Gerald 
änedrefom zeili oka, äperom leigaveti oka ed äfalom glunio. 


El Simon ävilom yufön omi ad löädön, ab el Gerald ävokädom 
sekü dol ed äsagom me vög nekleilik, das bäk oka ibrekon-la. Do el 
Simon äniludom, das stad sanavik flena okik äbinon-la läs sevärik ka 
etos, älävokom yufi, ed el Gerald pämopolom ad getön käledi pötik. 

Sanan ägevom ome fümi, das äbinos te säkäd nevemik tefü jot: nos 
kudöfik. 


El Simon äblibom in bar’ nog dü tim anik, vätälölo dinädis 
e drinölo väretis nog anikis. 

Äbetikom, das roag igdteton ön jenets valik. Tefü el Martin: 
Imojedom valikosi se nams okik e nu älabom lenosi. E tefü 
el Gerald: Voiko gespik no änitedon omi, e no isötom säkön. E leigo 
ön jenet obik. Ofrutidob vemiküno oni dub dasev pegetöl. Oplöpob 
vemiküno de obs kil. Roag ägevon obes gespikis verätik; atos klülon. 
E do äpelob nemödikosi, äfrutidob vemiküno oni. 


No itävob vaniko so fagio lü top at. To mijenot deidöl, täv 
iklülädon binön frutik. 


„Odelo mutob dunön telefonotis anik”, ämebom oke it. „Osekiz 
dos de stad ela Gerald, va mutob dunön valikosi soeliko. Ed al- 
seimikos ojenon-la, obejäfob dinis süeniko.” Atos ga äbinon vöd tefü 
om fa roag pegeböl. Sapi spikeda at ävilom fümo gebädön. 

Ävätälom utosi, kel ireifon flenis oka, kels no iföloms atosi, do 
ipeloms mödikumosi. Sap bäldädik e gaenäl bo no baidrefons. „Ba 
sötob demön pato atosi”, ätikom. ,„Okanob-la noganükön tävis lü top 
at, mögükön, das pösods kanons rivön belasömiti nen riskäd, jäfikön 
me pelams, fümükön, das valikos jenädon disiniko, e gevön plänis, 
üf zesüdos. Atos okanon-la binön vemo gaenodiprodöl pro ob.” 

„Dü tim, das dunob osi süeniko”, äsagom. „Atos obinon leprinsip 
benoseka oba.” 

Äfidrinob väreti oka ed ägolom bedio. Odelo ödunom telefonotis 
et, ed öprimom ad blümükön disinis — süeniko. m 


PLIN SMALIK. Kapit: 16. 


Kludo planet velid äbinon tal. 

Tal leno binon planet leigoäs votiks. Us numoy regis tumdegbal 
(klüliko nes nedemön nägäraregis), taledavanis velmil, büsidanis 
zültummil, ludrinanis velbalionlultummil, lupleidanis kiltumdegbal- 


balion, kludo daŭlanis zao telmilbalionis. D al 

FABS DÖ NIMS (4). 


Fa Evgeny Khvalkov’, stabü lölet dö , Reynard’: renar; 
ini Volapük petradutöl fa ,Daniil Morozov’. 


Pösod seimik älabom dogi e cuki. Vemo älöfom dogi ed ämi- 
kösömükom oni, e hicuk pämütom ad ledunön vobi töbik ön mafäd 
lemödik. Cuk äprimom ad betikön dinädis at: 


„Kikodo dalaban sovemo löfom-li dogi e pledom kobü on, ye te 
vob töbik sa flaps dutülons-li lü ob? Kikodo dog lifon-li in dom, ed 
ob lifob in lecek, dog lufidon-li de tab dalabana, ed ob getob spinis 
teik as nulüdot? Nedob datikön, viomodo plöpoböv ad vedükön omi 
benomeugiki i kol ob.” 


Ed ekö! seimna ven dalaban igekömom domio, cuk äfänülom 
göbi oka samü dog, äskriyom (äkredom, das musig nonik äbinon-la 
benotonikum, ka skriy oka), äbunom sui dalaban okik, ipladölo föfa- 
lögis oka sui jots omik, ed äprimom ad läkön dogiko omi. Dalaban 
äreafom ad tikön, das cuk ilienetikom e — mög at äbinon-la riskä- 
dik — ödeidom omi me safs okik. Töbido älüdom ad livükön oki 
de nim, e posä ilivükom oki, sunädo ädesedom cuki lü säskinamöp. 


Somikos reifon utanis, kels glötons kol votikans e vilons labülön 
pladi onas. 





Ad gevön oles fomälodi tefü gretot tala, nunob oles, das bü datuv 
lektina us ämutoy kosididön — valemo su kontinäns mäl — äsvo 
militalemödoti lampadifilidanas foltummäldegtelmil lultumdegbal. 

Boso fagao, atos älogotonöv magifiko. Mufs milita et päno-z 
mükons, äsä uts pö baolet lopik. Primo lampadifilidans Nula- 
Seleänik e Stralopik älaboms turni. Atans, posä ifilidoms lampadis 
okas, ämogoloms ad slipön. Täno äbinos turn lampadifilidanas 
Tsyinäna e Sibiräna ad bitikön in danüd. Poso atans leigo äklä- 
nedoms okis poi kulits. Täno tim äkömon pro lampadifilidans 
Rusäna e Lindänas. Poso pro lampadifilidans Frikopa e Yuropa. Poso 
pro utans Sulüda-Meropa. Poso pro utans Nolüda-Meropa. E valans 
neföro äpöloms tefü sökaleod bitikama okas. Atos äbinon sublimik. 

Te filidan lampada balik lä nolüdapov e calasvist omik ko sütaz 
lampad balik lä sulüdapov äkondötoms me lif trögik e nenkudik; 
ävoboms telna a yel. Fövot ofovon. 


Paai 

VOLAPÜKANES DÖ DATIF. 


Dil zülid. Fa , Daniil Morozov”: vicifal. 


e maifükön (eke yani, yani pro ek). Sams: utane, kel 


THEa nokon, omaifükoy (,Matthaeus’: VII, 8); O Söl! o Söl! 


maifükolös pro obs! (,Matthaeus’: XXV, 11); maifükön sunädo ome 
yani (,Lucas’: XII, 36). 

mögükön (eke bosi; eki ad). 

pardön (eke bosi). 

plitükön (eke bosi). 

preparön (eke bosi, bosi pro ek). Sams: „Preparolsöd Söle vegi!” 
(,Marcus: I, 3); „Preparolsöd vegi pro Söl!” (Matthaeus: IIl, 3). 
probegön (eke seimani). 

pugön. Sam: pugol ome pinädabubüli (,Lucas’: XV, 30). 

sakrifön (eke bosi; bosi pro ek). 

spalön, spälön (eke bosi). 

vobädön. Ekö! tikodayumäts, kö värb at äreigülon me datif: 
„Roatoranakultan: ‚Giovanni Respighi’ ävobädom hipule dub läb 
beatike ün 1786 lasumi oma ini stitod...” ; „ävobädom noganükame 
at ünü yels sököl stäänükami bevünetik ze vëutiki love kontinäns 
valik tala”. Bo gebäd somik äbinon patäd stüla ela Sleumer. 
vobetön (eke bosi). 


4. Dämükäb. 


Utan, keli tefon vobed värba, i kanon binön utan, kele eblinädoy 


dämi. Suvo pö tikodayumäts tefik pabepenon dinastad neleta. Gevobös 


samis anik! 

e badocedön (eke bosi). 

e blinädön (eke dämi, tomis). 

e fölidön (eke vödi, promi, sagi). 

e jafädön (eke badikosi). 

e kodädön (eke bosi). Sam: taans et okodädons okes micödeti (Pened 
elanes di ,Roma’: XIII, 2). 

e kodedön (eke ad; eki ad). 

e kodön (eke doli; bosi pö ek). 

ledunön (eke bosi, bosi pro ek). Sams: ledunon pönodi midunane 
(elanes di ,‚Roma’: XIII, 4); äledunob jäfüdiseviko in el ‘Sarajevo’ vobi 
obik pro bukem (is siäm dämükäba defon). Bo is i datif kanon paz 
träitön as läod tefü kusatif. 

lümütön (eke bosi). 

mibläfön (eke bosi). Sam: Mibläfolsöd ofe teliko utosi, kelosi edu- 
nof! 

neletön (eke bosi; eki ad). 

nemögükön (eke bosi; eki ad). 

noodön (eke bosi). 

proibön (eke bosi). 

refudön. Sams: „No refudolöd ones mögodi at!”; „Refudolöd tiko- 
des teik linegi ola, e mene negidöfik duni”. 

sufükön (eki bose). 

sumätöfükön (eki bose). Sams: jafäbs pesumätöfükons nelaide 
(elanes di ,Romaæ’: VIII, 20); oskeapons se träp diaba, kel efanom 
onis ad sumätöfükön onis vile okik (pened telid ele ‚Timotheus: Il, 
26). 

tramön (eke bosi). 

vinditön (eke bosi; eke demü bos). Sams: „evinditom ofe bludi 
dünanas okik” („Paokalüp”: XIX, 2); „menäde at pavinditon blud 
profetanas valik” (,Lucas’: XI, 50); „äyulob ad vinditön obi ome”. 


Ön siäm sümik datif in püks anik (latin, Rusänapük, ...) pagebon 


kobü lintelek. Niludob, das saitots bibik sököl patradutons ini püks 
mödik ko gebäd datifa: 


Vi! lü vol demü skäns. Zesüdos, das skäns kömons, ab vi! lü men, 
dub kel skän davedon (,Matthaeus’: XVIII, 7). 

Vi! lü ols, o bibinolavans e farisetans! (,Matthaeus’: XXIII, 13). 

Vi! ün dels et lü voms grodik e sügöls! (,Matthaeus’: XXIV, 19). 

Ab vi! lü ols: liegans, ibä egetols bläfodi olsik (,Lucas’: VI, 24). 

Vi! vi! vi! lü belödans taleda demü posunaton retik de silanans kil, 
kels nog oposunons! (Paokalüp: VIII, 13). 

Vi! lü tal e lü mel! ibä diab edonikom lü ols in vut gretik, bi sevom, 
das labom timi te brefiki (Paokalüp: XII, 12). 

Vi! vi! lü ol, o zif gretik! o zif: ,Babylon’ nämädik, ibä ünü düp bal 
micödet olik peledunon (Paokalüp: XVIII, 10). Püb pofövon. 

DOG ELAS ,BASKERVILLES’. 


Fa hiel ,Arthur Conan Doyle’. Petradutöl fa hiel ,Oleg Temerov’. 
Tradutod papübon bai koräkots pülik fa hiel , Daniil Morozov’. 


KAPIT FOLID (dil lulid). 


„No äküpedol-li seimani, kel äsökon ud älükon oli?” 

„Jinos lü ob, das ereafob ebo ad zänod jenas pö joda- 
buk”, visitan obsik äsagom. „Kikodo üfo seiman muton- 
li sökön u lükön obi?” 

„Ebo nu nilikobs äl atos. Labol-li nosi ad nunädön 
obes, büä obejäfobs dini at?” 

„Atos sekidon de utos, kelosi cedol mäniotadigädiki.” 

„Cedob valikosi plödü jenäd komunik lifa mäniotaz 
digädiki.” 

Siör: Henry’ < äsmilom. „No nog sevob mödikosi dö 
lif Britänik, bi älifädob lifatimi obik ti fuliko pö Tats! e 
Kanadän. Ab spelob, das ad sädalabön bali jukas oyik 
no binos dil leoda aldelik is.” 

„Eperol-li bali jukas olik?” 

„O siör löfik obik!” dokan: Mortimer’ < ävokädom, „eti 
te epölaseitoy-la. Otuvol eti, posä ugekömol ini lotidöp. 
Frut kinik binos-li ad böladön söli: Holmes’ me näidins 
somik?” 

„Ga ebesäkom obi tefü valikos plödü jenots aldelik.” 

Vö” Holmes’ äsagom, „igo if jenot lüjinon äs fopik. 
Esagol-li, das iperol bali jukas olik?” 

„Si! ab mögädo ipölaseitoy oni. Ipladob bofikis plödü 
yan äneito, e te bal onas äbinon agödo us. No ikanob 
dagetön pläni atosa de hilepul, kel klinükom onis. Badi- 
künos atosa binon, das iremob päri brefobüo äsoaro pö 
süt: Strand™%x e neai älenükob.” Fövot ofovon... 


1 Tats pebalöl Lamerikäna. 


